SAD - EU: balansiranje između nacionalne sigurnosti i građanskih sloboda
Sjedinjene Države i Europska unija spremaju se potpisati novi sporazum o transatlantskoj suradnji u borbi protiv globalnog terorizma
U sljedećih nekoliko dana ekipe američkih i europskih stručnjaka razmatrat će pitanje sigurnosti nasuprot pitanja sloboda u nadi da će postići novi sporazum koji bi proširio transatlansku suradnju u borbi protiv globalnog terorizma Nakon terorističkih napada na Sjedinjene Države 2001. godine, američki protuteroristički organi dobili su pristup financijskim podacima kroz sporazum s europskom organizacijom Society for Worldwide Interbank Financial Telecommunication. Ova organizacija sa sjedištem u Belgiji, poznatija kao SWIFT, osigurava bankovne transakcije za gotovo 8,000 financijskih institucija iz 204 zemlje i teritorija. Europski dužnosnici nedavno su izrazili bojazan da SWIFT krši europske zakone time što podatke o europskim korisnicima usluga dostavlja američkoj vladi. O ovoj problematici dvije strane nedavno su razgovarale u Washingtonu. Američka ministrica domovinske sigurnosti Janet Napolitano naglasila je da u 30 godina povijesti razmjene informacija između Sjedinjenih Države i Europe nikada nije došlo do zlouporabe osobnih informacija. Napolitano je dodala da je zaštita privatnosti integralni dio svih međunarodnih sporazuma koje Sjedinjene Države potpisuju sa svojim partnerima: Naši zakoni prepoznaju da ljudi očekuju privatnost. Moramo imati konkretan razlog za prikupljanje podataka o nekoj osobi koja je na to pristala ili pak zakon koji utvrđuje da dotični pojedinac može utvrditi kakve podatke o njemu vlada posjeduje te da ih može ispraviti ukoliko su ti podaci netočni." Kad je u pitanju balansiranje sigurnosti i građanskih sloboda, državna tajnica Napolitano kaže da ta dva problema nisu međusobno isključiva: "Neka osoba ne može živjeti slobodno ukoliko živi u strahu. Ljudi moraju imati mogućnost da prakticiraju svoje slobode ukoliko se osjećaju sigurno. Zaštita tih sloboda od zajedničkih prijetnji traži zajedničku akciju i zajedničke odgovornosti." Europska unija želi potpisati novi sporazum sa Sjedinjenim Državama koji bi uspostavio čvrste standarde zaštite osobnih podataka kad god ih zatraži druga strana uslijed policijske i pravosudne suradnje i kaznenim pitanjima. Dopredsjednica Europske komisije, Vivian Reding kaže da s nedavno usvojenim novim Ustavom i Poveljom o temeljnim pravima, Europa više ne funkcionira kao skupina nespojivih država: "Možete se upitati – zašto trebamo zamijeniti bilateralnu suradnju s pojedinačnim članicama Europske unije, koja je dobro funkcionirala, s novim sporazumom koji će obuhvatiti Uniju u cjelini. Odgovor je vrlo jednostavan: sada imamo novi Ustav i Povelju o temeljnim pravima koja uključuje članak 8. o pravu na zaštitu osobnih podataka i stoga što ih treba uskladiti s ustavnim odredbama zemalja članica Unije." Još jedan važan europski zahtjev je da se građanima Europe omogući da u američkim sudovima mogu osporiti praksu dijeljenja njihovih osobnih podataka. Amerikanci već imaju takvo pravo u Europi. Američka ministrica domovinske sigurnosti Janet Napolitano rekla je da je to vrlo problematičan zahtjev: "Ukoliko bi takav sporazum tražio od Kongresa da otvori Zakon o zaštiti privatnosti, a kako bi se ustanovila drugačija praksa od trenutne, mislim da bi do njega moglo teško doći." U sljedećih nekoliko dana ekipe američkih i europskih stručnjaka razmatrat će pitanje sigurnosti nasuprot pitanja sloboda u nadi da će postići novi sporazum koji bi proširio transatlansku suradnju u borbi protiv globalnog terorizma.